OzLabs/hebrew-wiki-articles huggingface dataset:
Open Wide

Open Wide (בעברית: לפתוח פה גדול) הוא שיר של הדי ג'יי והמפיק הסקוטי קלווין האריס מתוך אלבום האולפן הרביעי שלו, Motion. בשיר משתתף גם הראפר האמריקאי ביג שון. השיר פורסם במקור כסינגל שיווקי ב-27 באוקטובר 2014. השיר יצא באופן רשמי ברדיו הקצבי-עכשווי בארצות הברית ב-27 בינואר 2015 כסינגל החמישי מתוך האלבום. "Open Wide" הוא גרסה ווקאלית של הרצועה האינסטרומנטלית של האריס "C. U. B. A", אשר דומה לבי-סייד של הסינגל "Blame". השיר הגיע בשיאו למקום ה-23 בבריטניה, והפך לסינגל הראשון של האריס שלא הגיע לעשרת הראשונים שם מאז 10 במאי 2010.

== וידאו קליפ ==
הווידאו קליפ הנלווה בוים על ידי אמיל נאוה, והוא קליפ קולנועי המציג ירי מדברי. כאשר שני צדדים מתנגדים יורים אחר ירייה זה על זה, רוקדת בלרינה באמצע קרב היריות, ומתחמקת מהכדורים באופן דומה לזריזותו של קיאנו ריבס במטריקס.

==מיקומי שיא ==

==קישורים חיצוניים==

קטגוריה:שירי קלווין האריס
קטגוריה:שירי ביג שון
קטגוריה:שירים באנגלית
קטגוריה:שירים שנכתבו על ידי קלווין האריס
קטגוריה:וידאו קליפים שבוימו על ידי אמיל נאוה
קטגוריה:שירים על מיניות
קטגוריה:סינגלים בהוצאת קולומביה רקורדס
ג'יימס הקמן

ג'יימס ג'וזף הקמן (אנגלית: James Joseph Heckman; נולד ב-19 באפריל 1944) הוא כלכלן אמריקאי מכהן באוניברסיטת שיקגו אשר משמש פרופסור בכיר בכלכלה ע"ש הנרי שולץ, פרופסור למשפטים בבית ספר למשפטים, ומנהל את המרכז לכלכלה של הפיתוח האנושי באוניברסיטה. בשנת 2000 זכה הקמן יחד עם דניאל מקפאדן בפרס נובל לכלכלה על תרומתו לפיתוח של תאוריה ושיטות לניתוח מדגמים סלקטיביים. הקמן נחשב לאחד מהכלכלנים המשפיעים והמצוטטים ביותר.

== ביוגרפיה ==
הקמן נולד בשיקגו. הוא קיבל תואר ראשון במתמטיקה בקולורדו קולג' (1965), ותואר שלישי בכלכלה באוניברסיטת פרינסטון (1971) בהדרכת אלברט ריס.

== מחקריו ==
הקמן התפרסם במחקריו על ניתוח מדגמים סלקטיביים וניתוח קשרים סיבתיים, ובמיוחד על פיתוח תיקון הקמן, אשר על כך הוא זכה בפרס נובל לכלכלה. הוא נודע גם במחקריו בתחום כלכלת עבודה ובתחום כלכלת חינוך בייחוד בנוגע ליעילותן של תוכניות לפיתוח כישורים בגיל הרך. מחקריו האחרונים מתמקדים באי שוויון, בפיתוח אנושי ורכישת מיומנויות לאורך החיים ובדגש על הגיל הרך. במחקרים אלו הקמן משתף פעולה עם דיסציפלינות אחרות מלבד כלכלה כמו פסיכולוגיה, גנטיקה, אפידמיולוגיה ומדעי המוח כדי לבחון את אופן התפתחות האדם, הדרכים שקובעים את הניידות החברתית והקשרים ביניהם לאורך מחזור החיים.

הקמן פרסם מעל 300 מאמרים ו-9 ספרים.

== פרסים ==
הקמן זכה במספר פרסים על עבודתו. בין פרסיו, פרס נובל לכלכלה 2000, מדליית ג'ון בייטס קלארק לשנת 1983, פרס דן דוד לשנת 2016, פרס ג'ייקוב מינסר על מפעל חיים ב-2005, פרס דניס אייגנר לשנים 2005 ו-2007, מדליית יוליסס מאוניברסיטה הלאומית של אירלנד בדבלין ב-2006, פרס תאודור ו' שולץ ב-2007, מדליית זהב של נשיא הרפובליקה של איטליה ב-2008, פרס לתרומה ייחודית במדיניות ציבורית עבור ילדים בשנת 2009 וכן מדליית פריש בשנת 2014.

==קישורים חיצוניים==

* 

* [https://cehd.uchicago.edu/page/professor-james-heckman ג'יימס הקמן], באתר אוניברסיטת שיקגו
* [http://taubcenter.org.il/he/%D7%A4%D7%A8%D7%95%D7%A4-%D7%92%D7%99%D7%99%D7%9E%D7%A1-%D7%94%D7%A7%D7%9E%D7%9F/ ג'יימס הקמן], באתר מכון טאוב
* 

==הערות שוליים==

קטגוריה:כלכלנים אמריקאים
קטגוריה:זוכי פרס נובל לכלכלה
קטגוריה:זוכי מדליית ג'ון בייטס קלארק
קטגוריה:חברי האקדמיה האמריקאית לאמנויות ולמדעים
קטגוריה:סגל אוניברסיטת שיקגו
קטגוריה:חברי האקדמיה הלאומית למדעים של ארצות הברית
קטגוריה:זוכי פרס דן דוד
קטגוריה:זוכי מלגת גוגנהיים
קטגוריה:בוגרי מכללת קולורדו
קטגוריה:בעלי תואר דוקטור מאוניברסיטת פרינסטון
קטגוריה:אמריקאים שנולדו ב-1944
קטגוריה:סגל בית הספר למשפטים באוניברסיטת שיקגו
מאתיי סוקור

מאתיי סוקור (ברומנית: Matei Socor; 15 בספטמבר 1908 - 30 במאי 1980) היה מלחין, מנצח ופעיל פוליטי קומוניסטי יהודי רומני, חבר מתכתב באקדמיה הרומנית, נשיא מועצת הרדיו של רומניה ונשיא איגוד המלחינים של רומניה. סוקור הלחין את ההמנון הלאומי הרומני אזיקים מנופצים, ששימש בין השנים 1949 - 1953 ואת המנון רומניה אנו מהללים אותך רומניה!, ששימש בין השנים 1953 - 1977.

== קורות חיים ==
מאתיי סוקור נולד ביאשי, רומניה, כבנם של עמנואיל סוקור, עיתונאי רומני ממוצא ארמני ושל אם יהודייה. הוא סיים לימודי בית ספר תיכון ביאשי והמשיך באוניברסיטה הלאומית למוזיקה בבוקרשט, שם למד בשנים 1927 - 1929. מ-1930 עד 1933 למד בבית הספר הגבוה למוזיקה ולתיאטרון בלייפציג. בסיום לימודיו שב לרומניה ועבד כחוקר מוזיקה במסגרת המכון לפולקלור של בוקרשט. הוא הצטרף למפלגה הקומוניסטית הרומנית ופעל בה בתנאי מחתרת.

== לקריאה נוספת ==
* Contribuția evreilor din România la cultură și civilizație, הוצאת HASEFER 2004, עמודים 509 - 510. 
* Evrei din România, הוצאת HASEFER 2008, עמוד 361. 

== קישורים חיצוניים ==
 

קטגוריה:מלחינים יהודים רומנים
קטגוריה:מנצחים יהודים רומנים
קטגוריה:יהודים חברי האקדמיה הרומנית
קטגוריה:פוליטיקאים יהודים רומנים
קטגוריה:רומנים שנולדו ב-1908
קטגוריה:רומנים שנפטרו ב-1980
המוזיאון הגרמני-רוסי

המוזיאון הגרמני-רוסי (בגרמנית: Deutsch-Russische Museum Berlin-Karlshorst) הוא מוזיאון להיסטוריה בעיר ברלין, בירת גרמניה. הוא מוקדש ליחסי גרמניה וברית המועצות בשנים 1917-1990, ובמיוחד למלחמת העולם השנייה.

==המוזיאון==
===אתר המוזיאון===
המוזיאון ממוקם בשכונת קרלסהורסט ברובע ליכטנברג שבצפון-מזרח ברלין. הוא שוכן במבנה היסטורי - המקום בו התקיים טקס הכניעה השני של גרמניה הנאצית ב-8 במאי 1945. קודם לכן שימש המבנה כמתקן צבאי גרמני, ולאחר סיום המלחמה באירופה היה למפקדת הממשל הצבאי הסובייטי בגרמניה. ב-1949 העביר שם הפיקוד הסובייטי את ניהולה של גרמניה לממשלה הראשונה של גרמניה המזרחית. משנת 1967 ועד 1994 שכנה במבנה שלוחה של מוזיאון הכוחות המזוינים המרכזי במוסקבה, אשר בה הוצג אתר טקס הכניעה השני של גרמניה הנאצית. 

לאחר איחוד גרמניה ב-1990 ויציאת הכוחות הרוסיים משטחה הסכימו ממשלות שתי המדינות להקדיש את המוזיאון לתולדות המלחמה ביניהן ולסופו של השלטון הנאצי. תצוגת הקבע במוזיאון עודכנה והמוזיאון נפתח לציבור במאי 1995.

===תערוכות===
תבליט זיכרון סובייטי המוצג במוזיאון
התערוכה הקבועה במוזיאון משתרעת על פני כאלף מטרים רבועים. היא עוסקת ביחסי גרמניה-ברית המועצות מסיום מלחמת העולם הראשונה ביניהן ועד לאיחוד גרמניה. היא מדגישה את מלחמתן השנייה בשנים 1941-1945, לרבות הרקע הפוליטי שלה, השימוש בתעמולה וחיי היום יום של החיילים והאזרחים משני הצדדים במהלכה. התצוגה כוללת את החדר שבו התקיים טקס הכניעה ב-1945, אשר שוחזר למראהו המקורי. תצוגת הקבע כוללת גם אזור תצוגה תחת כיפת השמיים, שבו מוצגים כלי רכב צבאיים ותותחים סובייטים. המוזיאון מעלה מעת לעת תצוגות זמניות בשטח של כ-100 מטרים רבועים. תצוגות אלו מועלות גם בערים אחרות בגרמניה, רוסיה ואוקראינה.

אוסף המוזיאון כולל מספר רב של מסמכים, תצלומים, סרטים, הקלטות ופריטים צבאיים. חלק מן האוסף הובא ממוזיאון הכוחות המזוינים המרכזי במוסקבה. במוזיאון פועלת גם ספרייה. 

המוזיאון עוסק גם בארגון סיורים לתלמידי בתי ספר וכנסים ציבוריים ומדעיים. טקס שנתי נערך בו מדי שנה ב-8 במאי.

המוזיאון הוא מוסד דו-לאומי, הנתמך על ידי ממשלות גרמניה ורוסיה. נציגי שתי המדינות מכהנים בחבר הנאמנים של המוזיאון ועמם נציגים של מוזיאוני "המלחמה הפטריוטית הגדולה" (כינויה ברוסיה של מלחמת העולם השנייה) במינסק ובקייב. בראש חבר הנאמנים עומדים לסירוגין מנהל המוזיאון הגרמני להיסטוריה ומנהל מוזיאון הכוחות המזוינים המרכזי במוסקבה.

==ראו גם==
* מוזיאון בעלות הברית

==קישורים חיצוניים==

* 

גרמני-רוסי
גרמני-רוסי
גרמני-רוסי
מוזיאון הגרמני רוסי
מוזיאון הגרמני רוסי
מוזיאון הגרמני רוסי
דאף 66

דאף 66 (בהולנדית: DAF 66), היא מכונית משפחתית קטנה, 2 דלתות, 5 מקומות ישיבה, שיוצרה בהולנד על ידי יצרנית הרכב דאף, (ראשי התיבות שלה: "מפעל המכוניות של דורן" – Doorne’s Automobiel Fabrieken), בין השנים 1972–1975.

==מאפיינים==
דגם ה-"דאף 66" יוצר בגרסת הילוכים אוטומטים בלבד מסוג "Variomatic".

מנועי "דאף 66" נלקחו ברישיון, מיצרנית הרכב רנו הצרפתית, מדגמי רנו R8 (מנוע 1,108 סמ"ק), רנו 10 (מנוע 1,289 כ"ס).

יוצרו 101,961 יחידות.

==תצורות== 
* 2 דלתות - סדאן
* 2 דלתות - קופה
* 3 דלתות - סטיישן

==היסטוריה==

דאף ידועה כמפעל המייצר משאיות, אבל משנת 1958 עד שנת 1975 ייצרה כלי רכב משפחתיים קטנים. בין הרכבים שייצרה : דאף 600, דאף דאפפודיל, דאף 30, דאף 33, דאף 44, דאף 45, דאף 46 ודאף 68. בשנת 1967 פיתחה את ה"דאף 55", עם מנוע מקורר מים, 4 צילינדרים 1,108 סמ"ק. מעצב המכוניות של דאף היה ג'ובאני מיקולטי, שעיצב מספר עצום של אבות־טיפוס.

בדצמבר 1972 יצרנית הרכב וולוו צברה נתח של 33 אחוזים מ- DAF, ובמאי 1975 עם השתלטות השוודים על דאף, נעלם השם דאף והפך לוולוו.

דאף ייצרה 816,000 מכוניות נוסעים.

== תמונות ==
<gallery mode="packed" heights="120">
קובץ:Daf 66 Estate ADAC Mitglied.jpg| דאף 66 סטיישן
קובץ:DAF 66 rear 20071012.jpg | דאף 66 סטיישן
קובץ:DAF 66 front 20071012.jpg | דאף 66 סטיישן
קובץ:1976 DAF 66 Coupé (9066876762).jpg | דאף 66 קופה, שנת 1976
קובץ:DAF 66 Marathon Coupe (9480196266).jpg | דאף 66 קופה
קובץ:DAF 66 Marathon Coupé 1975.jpg | דאף 66 קופה, שנת 1975
קובץ:Daf 66 (6128883364).jpg | דאף 66 סדאן 
קובץ:DAF 66 23 (1976), Dutch licence registration 25-FL-29 pic2.JPG | דאף 66 סדאן שנת 1976 
קובץ:DAF 66 23 (1976) , Dutch licence registration 25-FL-29 pic3.JPG | דאף 66 סדאן שנת 1976 
</gallery>

==ראו גם==

==קישורים חיצוניים==

* [https://www.youtube.com/watch?v=bNk16Sz7TOA דאף 66 קופה] (0:26), יו-טיוב
* [https://www.cargurus.com/Cars/1974-DAF-66-Pictures-c15531 דאף 66 - תמונות]

== הערות שוליים ==

קטגוריה:מכוניות משפחתיות
קטגוריה:דגמי מכוניות שהושקו ב-1972
66
קטגוריה:כלי רכב המיוצרים בהולנד
Link-Local Multicast Name Resolution

LLMNR (אנגלית: Link-Local Multicast Name Resolution) הוא פרוטוקול המתרגם שמות מתחם (Domain name) של מחשבים סמוכים ברשת המקומית ללא צורך בשרת Domain Name System.

פרוטוקול זה מובנה במערכות הפעלה חלונות מבית מיקרוסופט בגרסאות הבאות: Windows Vista, Windows Server 2008, Windows 7, Windows 8, Windows 10. 

תומך גם בטלפונים חכמים ובמחשבי לוח בעלי מערכות ההפעלה: Windows Phone, Windows 10 Mobile.

== מבנה ==
שאילתות LLMNR נשלחות ומתקבלות בפרוטוקול UDP על גבי פורט 5355, עם זאת ניתן גם להשתמש בפרוטוקול TCP.

שאילתות LLMNR מבוססות TCP אינן נתמכות ב- Windows Vista.

בניגוד לשימוש ב־Domain Name System, בה קיים שרת אליו פונים, ב־LLMNR השאילתה נשלחת לכל מי שנמצא ברשת המקומית, והמחשב הרלוונטי (בעל השם שנמצא בשאילתה) אמור לענות ולהחזיר את הכתובת שלו. התשובה חוזרת למחשב המתשאל בלבד.

השאילתות נשלחות אל כתובות Multicast בטווחים הבאים:
 {| class="wikitable"
!פרוטוקול
!כתובת IP
!כתובת MAC
|-
|IPv4
|224.0.0.252
|01-00-5E-00-00-FC
|-
|IPv6
|FF02:0:0:0:0:0:1:3
|33-33-00-01-00-03
|}

בדומה ל-Multicast Domain Name System) mDNS), גם פרוטוקול LLMNR מבוסס על פרוטוקול ה-DNS.

במידה ויש הקצאת שמות כפולה, כלומר יותר ממחשב אחד המגיב לשאילתה של שם מסוים, המחשב יציג הודעה, לא יגיב לבקשות LLMNR בעבור אותו שם וישלח שאילתה חדשה עם השם של עצמו כל 15 דקות כדי לבדוק אם המחשב השני עדיין עונה. אם אין תגובה לשאילתה, המחשב יחזור להגיב כרגיל.

== ראו גם ==
* DNS
* SIP
* IP
* IGMP

== קישורים חיצוניים ==
* [https://technet.microsoft.com/en-us/library/bb878128 הסבר על מבנה הפרוטוקול באתר מיקרוסופט (באנגלית)]
* [http://www.schoolleader.com/Documentation/Disabling_LLMNR_Causing_Slow_Networks.pdf השבתת פרוטוקול LLMNR (באנגלית)] 
* [https://tools.ietf.org/html/rfc4795 מהו פרוטוקול LLMNR - RFC4795 (באנגלית)]

קטגוריה:פרוטוקולי אינטרנט
הוועדה הדמוקרטית הלאומית

הוועדה הדמוקרטית הלאומית (באנגלית: Democratic National Committee; בראשי תיבות: DNC) הוא הגוף המנהל הרשמי של המפלגה הדמוקרטית של ארצות הברית. הוועדה מרכזת את האסטרטגיה לתמיכה במועמדי המפלגה ברחבי ארצות הברית למשרות מקומיות, ארציות, ולאומיות. היא מארגנת את כינוס הוועדה שנערך כל ארבע שנים כדי למנות ולאשר את מועמד המפלגה לנשיאות ארצות הברית, ולנסח את המצע המפלגתי. על אף שהוועדה מספקת תמיכה למועמדי המפלגה, אין לה סמכות ישירה על נבחרי הציבור.

הוועדה מורכבת ממעל ל-200 חברים שנבחרו על ידי המפלגה הדמוקרטית בכל 50 מדינות ארצות הברית ושאר הטריטוריות שלה. יושב ראש הוועדה נבחר על ידי הוועדה. הוא מבצע גיוס כספים לתמיכה בפעילויותיו.

הוועדה נוסדה בשנת 1848 עם הכינוס הראשון של הוועדה בשנה זו. המקבילה העיקרי של הוועדה היא הוועדה הרפובליקנית הלאומית. 

== קישורים חיצוניים ==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:המפלגה הדמוקרטית
Banner Grabbing

Banner Grabbing היא טכניקה המשמשת לליקוט מידע. בעזרתה ניתן לקבל מידע אודות מערכת הפעלה הפועלת בתחנה, שירותים, גרסאות ופורטים פתוחים.

מנהלי מערכת נוהגים להשתמש בשיטה זו כדי לבדוק את המערכות והשירותים ברשת, אך בניגוד אליהם תוקף רלוונטי עשוי להשתמש בטכניקה זו על מנת לאסוף מידע מקדים על הארגון ולנצל חולשות בשירותים וגרסאות עם פגיעות.

ניתן להשתמש בטניקה זו לליקוט מידע בשירותים הבאים:
* File Transfer Protocol - FTP (פורט 21).
* Hyper Text Transfer Protocol - HTTP (פורט 80).
* Simple Mail Transfer Protocol - SMTP (פורט 25).

ביכולתו של המשתמש לבצע פעולה זו באופן ידני או בעזרת כלים אוטומטיים. להלן מספר כלי עזר:
* Nmap
* Zmap
* Netcat
* Telnet

==שימוש==
ליקוט מידע בעזרת תוכנת <code>Nmap</code>, יתבצע כדלקמן:
<syntaxhighlight lang="text">
$ nmap 172.16.0.1 -sV

80/tcp open http Apache httpd 2.3.2 ((Ubuntu))
445/tcp open netbios-ssn Samba smbd 2.X (workgroup: example)
MAC Address: 29:2D:6A:D5:46:C3 (Asustek Computer)
</syntaxhighlight>

ליקוט מידע בעזרת תוכנת <code>Netcat</code>, יתבצע כדלקמן:
* ניתן להזין כתובת IP במקום דומיין.
<syntaxhighlight lang="text">
nc www.website.com 80
HEAD / HTTP/1.1

HTTP/1.1 200 OK
Date: Wed, 16 October 2017 22:10:40 EST
Server: Apache/2.0.46 (Unix) (Red Hat/Linux)
ETag: "1986-69b-123a4bc6"
Accept-Ranges: bytes
Content-Length: 1110
Connection: close
Content-Type: text/html
</syntaxhighlight>

==ראו גם==
* Nmap
* Nikto
* Nessus
* סורק פגיעות

==קישורים חיצוניים==
* [https://nmap.org/nsedoc/scripts/banner.html איסוף מידע בעזרת Nmap] 
* [https://www.utc.edu/center-information-security-assurance/pdfs/4660-lab3.pdf איסוף מידע בעזרת Telnet ]

קטגוריה:מערכות הפעלה
ח'רטום (מדינה)

ח'רטום (בערבית: ولاية الخرطوم) היא אחת מ־18 המדינות האדמיניסטרטיביות של סודאן. אומנם שטחה של המדינה הוא הקטן ביותר מבין המדינות, אך מספר תושביה הוא הגדול ביותר (למעלה מ־7.6 מיליון תושבים בשנת 2017). בשטח המדינה נמצאת העיר הגדולה ביותר בסודאן – אומדורמאן – והעיר הבירה שלה – ח'רטום – שעל שמה קרויה המדינה. בשל כך שוכנים בעיר הבירה משרדים רבים (ממשלתיים ולא ממשלתיים), מוסדות תרבות ונמל התעופה הראשי של סודאן – נמל התעופה הבין-לאומי ח'רטום.

המדינה ממוקמת בלב סודאן, במפגש בין הנילוס הלבן לנילוס הכחול, שם שני הנהרות יחד מתלכדים לנהר אחד – נהר הנילוס. ח'רטום גובלת בצפון קורדופן ממערב, נהר א-ניל מצפון, קסלה ממזרח, ובמדינות אל-ג'זירה והנילוס הלבן מדרום.

79% מתושבי המדינה מתגוררים בערים. רוב אוכלוסייתה מועסקת במגזר הציבורי, בבנקאות ובסחר ורוב האוכלוסייה הכפרית עובדת בחקלאות ומספקת מזון לערים הגדולות.

==קישורים חיצוניים==

==הערות שוליים==

קטגוריה:סודאן: מדינות
דאף YA-66

דאף YA-66 (בהולנדית: DAF YA-66), הוא רכב דמויי רכב שטח קומפקטי, הנעה 4x2, אשר יוצר בהולנד על ידי יצרנית הרכב דאף, בין השנים 1974–1975.

==מאפיינים==
דגם ה-"דאף YA-66" יוצר בגרסת הילוכים אוטומטים בלבד מסוג "Variomatic".

מנועי "דאף 66" נלקחו ברישיון, מחברת רנו ה-צרפתית, מדגמי רנו R8 (מנוע 1,108 סמ"ק, מנוע מסוג: "type Renault B110E").

יוצרו 1,201 יחידות.

דגם ה-"דאף YA-66" שירת את צבא הולנד.

תאוצת דגם "דאף YA-66" מ-0-100 קמ"ש היא 15.5 שניות.

גג הדגם - מכוסה על ידי ברזנט.

==היסטוריה==

דאף ידועה כמפעל המייצר משאיות, אבל משנת 1958 עד שנת 1975 ייצרה כלי רכב משפחתיים קטנים. בין הרכבים שייצרה: דאף 600, דאף 750, דאף 30, דאף 33, דאף 44, דאף 45, דאף 46, דאף 55, ודאף 68. בשנת 1968 פיתחה את ה"דאף 55", עם מנוע מקורר מים, 4 צילינדרים 1,108 סמ"ק. מעצב המכוניות של דאף היה ג'ובאני מיקולטי, שעיצב מספר עצום של אבות־טיפוס.

בדצמבר 1972 יצרנית הרכב וולוו צברה נתח של 33 אחוזים מ-DAF, ובמאי 1975 עם השתלטות השוודים על דאף, נעלם השם דאף והפך לוולוו.

דאף ייצרה 816,000 מכוניות נוסעים.

== תמונות ==
<gallery mode="packed" heights="120">
קובץ:DAF 66 YA (26299154522).jpg| דאף YA-66
קובץ:DAF 66 YA (26118662170).jpg | דאף YA-66
קובץ:DAF 66 YA, Eindhoven Pole Position.jpg | דאף YA-66
קובץ:DAF YA66 Koerier pic05.JPG | מנוע דאף YA-66
קובץ:DAF YA66 Koerier pic07.JPG | דאף YA-66
קובץ:1975 DAF YA 66 (14285245580).jpg | דאף YA-66
קובץ:Daf_66_Koerier_(16310431812).jpg | דאף YA-66
קובץ:Amersfoort October 2010 Royal Dutch Army DAF 66YA (1974).JPG | דאף YA-66, שנת 1974
קובץ:DAF YA66 Koerier pic11.JPG|דאף YA-66 - מבט לתא הנהג (ידית התמסורת האוטומטית ממוקמת בין המושבים הקדמיים)
</gallery>

==ראו גם==
* דאף (יצרן רכב)
* דאף 30
* דאף 44
* דאף 46
* דאף 55
* דאף 66
* דאף 600
* דאף פוני
* דאף A10
* דאף קאלמר
* דאף MB200

==קישורים חיצוניים==

* [https://www.youtube.com/watch?v=vgk8nNXgw8Q דאף YA-66] (5:17 דקות), יו-טיוב

== הערות שוליים ==

קטגוריה:כלי רכב צבאיים
קטגוריה:דגמי מכוניות שהושקו ב-1974
YA66
קטגוריה:כלי רכב המיוצרים בהולנד
פבלו קרניו בוסטה

פבלו קרניו בוסטה (Pablo Carreño Busta; נולד ב-12 ביולי 1991) הוא טניסאי ספרדי, בשיאו (11 בספטמבר 2017), דורג במקום העשירי בעולם בדירוג הסבב ה-ATP, וכיום (מאי 2022) מדורג במקום ה-18.
עד כה זכה ב-6 תארים במשחקי יחידים ו-4 בזוגות. דירוג השיא שלו בזוגות היה 16 מ-17 ביולי 2017. 

==ביוגרפיה==
קרניו בוסטה נולד בחיחון שבספרד. בנם של אלפונסו, ארכיטקט ומריה, רופאה ולו שתי אחיות. 

החל לשחק טניס בגיל שש וב-2009 נהיה למקצוען. באותה שנה זכה לראשונה בטורניר מסבב הפיוצ'ר במלייה. ב-2011 זכה לראשונה בטורניר מסבב הצ'אלנג'ר באלסנדריה ובהמשך השנה זכה בטורניר צ'אלנג'ר נוסף בקומו. ב-2013 זכה ב-4 טורנירי צ'אלנג'ר והעפיל לראשונה לסיבוב הראשון בטורניר גראנד סלאם כשהשתתף באליפות צרפת הפתוחה. הוא זכה בתואר השחקן המשתפר של העונה בסבב ה-ATP ב-2014 זכה בשלושה טורנירי צ'אלנג'ר והעפיל לסיבוב השלישי בטורניר מונטה קרלו מסבב המאסטרס העולמי 1000 של ה-ATP ולסיבוב השלישי באליפות ארצות הברית הפתוחה בטניס. בשנת 2015 הוא הפסיד בגמר תחרות בנוטינגהאם לטיילור פריץ.

ב-2016 זכה בשני טורנירים מסבב 250 ATP, בוינסטון סיילם, קרמלין קאפ. הוא סיים שני באליפות ברזיל הפתוחה ובאסטוריל. בטורנירי הגראנד סלאם העפיל לסיבוב השני ברולאן גרוס ולסיבוב השלישי באליפות ארצות הברית הפתוחה. בזוגות זכה באליפות אקוודור הפתוחה יחד עם גיז'רמו דוראן ובאליפות סין הפתוחה יחד עם רפאל נדאל. יחד עם גיירמו גרסיה לופס העפיל לגמר אליפות ארצות הברית הפתוחה.

ב-2017 זכה בטורניר אסטוריל, סיים שני בטורניר ריו מסבב ATP 500 והעפיל לחצי הגמר בטורניר אינדיאן וולס מאסטרס. באליפות אוסטרליה הפתוחה העפיל לסיבוב השלישי, באליפות צרפת הפתוחה העפיל לרבע הגמר אך פרש במהלך ההתמודדות עם רפאל נדאל, באליפות ארצות הברית הפתוחה העפיל לחצי הגמר בו הודח על ידי קווין אנדרסון. בזוגות הודח יחד עם גרסיה לופס בחצי גמר אליפות אוסטרליה הפתוחה על ידי האחים בריאן. ביולי 2021 זכה בטורניר המבורג מסבב ATP 500. באולימפיאדת טוקיו זכה במדליית ארד לאחר שגבר בקרב על המקום השלישי על נובאק ג'וקוביץ'.

קרניו בוסטה חבר נבחרת גביע דייוויס של ספרד משנת 2016.

==קישורים חיצוניים==

* 

קטגוריה:טניסאים ספרדים
קטגוריה:ספרדים שנולדו ב-1991
קטגוריה:טניסאים באולימפיאדת טוקיו (2020)
קטגוריה:זוכי מדליית ארד אולימפית
בוקר אור (תוכנית טלוויזיה)

בוקר אור הייתה תוכנית בוקר ישראלית ששודרה בערוץ עשר והוגשה על ידי מגישים שונים. התוכנית עלתה ב-2016 כתוכנית מחליפה של תוכנית הבוקר הקבועה, והחל מיוני 2018 שודרה כתוכנית הבוקר המרכזית עד ירידתה מהאוויר ב-14 בינואר 2019.

== תוכן ==
התוכנית, בהפקת אולפני הרצליה, משודרת בימים ראשון עד שישי במסגרת חדשות עשר. היא כוללת מבזקי חדשות וראיונות בנושאי אקטואליה ופנאי עם אורחים ומומחים שמתארחים באולפן.

התוכנית שודרה בשידור חי בימים ראשון עד חמישי בין השעות 6:15-9:00, ובימי שישי בין השעות 6:15-10:00.

== היסטוריה ==
לפני עליית התוכנית לאוויר שודרה התוכנית "אורלי וגיא" כתוכנית הבוקר היומית, וביום שישי שודרה התוכנית "שישי בבוקר".

בשנת 2016 יצאו מגישי התוכנית "אורלי וגיא" לחופשה בת מספר ימים. בעקבות זאת מונו דני רופ ונגה ניר נאמן להגיש תוכנית, באותה רצועת זמן, בשם "בוקר אור". בערוץ החליטו להשאיר את התוכנית כתוכנית מחליפה בימים בהם לא שודרו התוכניות "אורלי וגיא" או "אור ומיה". באותה שנה ערכו את התוכנית דני ליבר ואילן שניג. במאי 2016 עזב שניג את תפקידו.

ב-2016 הוארכה התוכנית בשעה נוספת, מהשעה 9 עד השעה 10. השעה הנוספת נקראה "דני רופ עד 10", ובעקבות זאת, התוכנית "בוקר אור" החליפה את התוכנית "דני רופ עד 10" בימי חמישי, כששמה אז היה "בוקר אור עד 10" והיא שודרה בהגשת לירון ויצמן.

ב-29 בספטמבר 2017 עזבה מיה זיו-וולף את תפקידה כמנחה בתוכנית ואת ערוץ 10 בכלל. לאחר עזיבתה החלה המנחה והדוגמנית ימית סול להגיש את התוכנית לצד אור הלר.

ב-13 ביוני 2018 התוכנית "אורלי וגיא" עברה לשעות הערב. בעקבות כך, התוכנית החלה להיות משודרת מדי יום חול עד למיזוג רשת וערוץ עשר. 

ב-14 בינואר 2019 שודרה התוכנית האחרונה. את התוכנית הגישו דני רופ וטליה פלד קינן.

תוכנית הטלוויזיה "בוקר אור" בערוץ עשר. במרכז המראיינים, טליה פלד קינן ועומר ירדני, מימין דרור לין ודוד שי מו[[ויקיפדיה העברית, משמאל ענת לב-אדלר מ"ידיעות אחרונות" וליאור פרידמן מ"פרטנר"]]

==קישורים חיצוניים==

* [https://13news.co.il/10news/ong בוקר אור], באתר 10TV

קטגוריה:תוכניות טלוויזיה ישראליות
קטגוריה:תוכניות בוקר ישראליות
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:ערוץ עשר: תוכניות וסדרות
קטגוריה:תוכניות שצולמו באולפני הרצליה
משפט וייטהד

בטופולוגיה, משפט וייטהד הוא טענה שלפיה מרחבים טופולוגיים שחבורות הומוטופיה שלהם איזומורפיות באופן יוניפורמי, הם שקולים הומוטופית. מדובר במשפט משמעותי שווייטהד הוכיח בשני מאמרים משנת 1949, המראה כי חבורות ההומוטופיה של מרחב (המכילות מידע טופולוגי-גאומטרי מצומצם יחסית על המרחב) יכולות לקבוע את סוג ההומוטופיה שלו במקרים המדוברים.

המקבילה ההומולוגית למשפט וייטהד היא משפט הורוויץ, הקובע טענה דומה עבור מרחבים מסוימים בעלי חבורות הומולוגיה איזומורפיות יוניפורמית.

==ניסוח==
יהיו <math>X,Y</math> שני מרחבי CW קשירים מסילתית, ותהי <math>a \in X</math>. יהי <math>f:X \to Y</math> הומומורפיזם של מרחבים טופולוגיים, כך שההעתקה המושרית <math>f_*:\pi_n(X,a) \to \pi_n(Y,f(a))</math> היא איזומורפיזם של חבורות ההומוטופיה, לכל <math>n \in \mathbb{N}</math>. אזי, <math>f</math> מהווה שקילות הומוטופית בין המרחבים <math>X,Y</math>.

==דוגמאות נגדיות==
התנאי במשפט, לפיו הפונקציה <math>f:X \to Y</math> משרה את האיזומורפיזם בין כל חבורות ההומוטופיה, הוא הכרחי. כלומר, גם אם כל החבורות איזומורפיות על ידי העתקות שונות, המרחבים לא חייבים להיות שקולים הומוטופית.

דוגמה לכך הם המרחבים <math>X = S^2\times \mathbb{R}P^3</math> ו-<math>Y=S^3 \times \mathbb{R}P^2</math>: למרחבים אלו חבורה יסודית זהה (והיא <math>\mathbb{Z}_2</math>), ומרחב כיסוי אוניברסלי זהה, ולכן כלל חבורות ההומוטופיה שלהם זהות. עם זאת, הם אינם שקולים הומוטופית, שכן על פי משפט קנות'<sup></sup> יש להם חבורות הומולוגיה שונות.

בנוסף, המשפט לא תקף למרחבים טופולוגיים כלליים (שאינם מרחבי CW) - קיימים מרחבים בעלי חבורות הומוטופיה טריווילאיות, אך שאינם שקולים הומוטופית לנקודה.

==ראו גם==
* משפט הורוויץ

==לקריאה נוספת==
<div class="mw-content-ltr">
* J. H. C. Whitehead, Combinatorial homotopy. I., Bull. Amer. Math. Soc., 55 (1949), 213 - 245
* J. H. C. Whitehead, Combinatorial homotopy. II., Bull. Amer. Math. Soc., 55 (1949), 453 - 496 
</div>

==קישורים חיצוניים==
* 

קטגוריה:תורת ההומוטופיה
קטגוריה:משפטים בטופולוגיה
Rakkaudesta lajiin

"Rakkaudesta lajiin" (בעברית: "אוהבת בשביל הספורט") הוא סינגל הבכורה של הזמרת הפינית אוולינה, בשיתוף הראפר הפיני אוויל סטו. הסינגל יצא לאור ב-22 במאי 2015, תחת חסותן של חברות התקליטים יוניברסל מיוזיק גרופ ואם-אייזי מיוזיק, כסינגל הראשון מתוך אלבום הבכורה שלה, 24K.

הסינגל יצא לאור באותו תאריך ביחד עם סינגל נוסף, "Vuoristorataa". את שני הסינגלים איגדה אוולינה לסינגל אחד תחת שני השמות של שניהם, ושניהם יצאו כסינגל הבכורה שלה.

שני הסינגלים לא הצליחו להיכנס למצעד הפיני הרשמי, והפכו ליחידים של אוולינה שלא הצליחו לעשות זאת.

== רקע וכתיבה ==
את השיר כתבה אוולינה עם טומי לייקה, והוא הופק על ידי אנרי לאנץ. כיוון שיצא עם סינגל נוסף באותו תאריך, החליטה אוולינה לאגד את השניים בעטיפה ובשם אחד. בעטיפה ניתן לראות את שני שמות הסינגלים, כאשר מאחוריהם אוולינה מופיעה בצבעים דהויים.

== וידאו קליפ ==
הווידאו קליפ הנלווה שצולם לשיר הועלה לערוץ ה-Vevo של אוולינה כבר ביום שהוכרז כסינגל רשמי ביחד עם, "Vuoristorataa". בקליפ אוולינה רוקדת בחדרים חשוכים, ובין לבין ניתן לראותה חובשת מסיכה שחורה שמכסה את כל פרצופה ומדי פעם מנצנצת בגלל התאורה שבאותו חדר. לבסוף, ניתן לראות את אוויל סטו חובש כובע גרב שחור, שר את השיר, כשהוא יושב על כיסא.

מונה הצפיות של הווידאו קליפ נכון לאוקטובר 2017, עולה על למעלה ממיליון צפיות, דבר אשר הופך אותו לחמישי הנצפה ביותר של אוולינה.

== קישורים חיצוניים ==

* [https://www.youtube.com/watch?v=9cpBmhTXbIA סרטון השיר Rakkaudesta Lajiin] באתר יוטיוב

== הערות שוליים ==

קטגוריה:שירי 2015
קטגוריה:סינגלי בכורה מ-2015
קטגוריה:שירי אוולינה
קטגוריה:שירים שנכתבו על ידי אוולינה
דרו טל

דרו טל (נולד: דרור טולידאנו, 7 באוקטובר 1957) הוא אמן וצלם ישראלי החי ועובד בניו יורק. עבודותיו הוצגו ברחבי העולם ונכללים באוספים קבועים במוזיאונים כגון מוזיאון נורטון לאומנות והמוזיאון הבריטי החדש לאומנות אמריקאית. עבודותיו כלולים גם באוספים של בית הספר הבינלאומי של ניו-יורק (Ecole Internationale de New York), גלריות ג'יי. סטיינבקר, הרובינס, גלריות פורמן וסוואנסטרום, אור אומנות ותרבות בע"מ וכן גם גלריית קופר.

== שנים מוקדמות ==
דרו טל נולד דרור טולידאנו ב-7 באוקטובר 1957, בעיר חיפה שבמדינת ישראל. טל למד בבית הספר היסודי "גאולה" ואחר כך למד במכללת בסמ"ת (שלוחה של הטכניון) שם למד אדריכלות, הנדסה ועיצוב פנים. בין השנים 1976 ו-1979, טל שירת בצה"ל כמפקד טנק בחטיבה 77 ברמת הגולן, בחצי האי סיני, ברצועת עזה ובתעלת סואץ.

== קריירה ==
ב-1981, עבר טל לניו יורק והחל לעבוד בתעשיית האופנה, תחילה כמאפר עבור צלמים ידועים (כמו קן דנקן), ואחר כך כמנהל ומעצב עבור חברת לינדה ג'וי קוטור, שם החל בקריירת צילום אופנה.

בין השנים 1993 עד 2005 עבד כצלם אומנות, אופנה ובריאות עצמאי עבור מסעות פרסום של ירחוני אופנה, בתי אופנה והוצאות לאור בתחום האומנות והבריאות.

משנת 2005, טל מרוכז באומנות שלו ומשנת 2006 הוא מיוצג ברחבי העולם על ידי גלריית עמנואל פרמין וכן על ידי גלריית קרול טרנר בעיר סנטה פה שבמדינת ניו מקסיקו, וכן על ידי גלריית מארק השם בפריז. עבודותיו הוצגו בגלריות רבות לאומנות גבוהה ומוזיאונים ברחבי העולם וכן בירידי אומנות בניו יורק, ההמפטונס, מיאמי, ווסט פאלם ביץ', סנטה פה, דאלאס, שיקגו וכן גם בירידם יוקרתיים בדובאי, הונג קונג, איסטנבול, טורונטו וסינגפור.

ב-2013, סדרת עבודותיו בשם "עולמות נפרדים" (Worlds Apart) הוצגה כהצגת יחיד במוזיאון רזאן האס באיסטנבול שבטורקיה במסגרת הביאנלה של איסטנבול. ב-2015, "עולמות נפרדים" הוצגה כתצוגת יחיד בגלריית מארק השם בפריז וב"בית הצילום" בעיר ליל שבצרפת.

טל מחשיב את האדם כנושא עיקרי בעבודותיו הסובבות סביב נושאים אתניים, במיוחד פנים ועיניים.

טל חי ועובד במנהטן ומחלק את זמנו בין ניו יורק, מיאמי ביץ' והעיר ניס שבצרפת.

== גלריה ==
<gallery widths="200">
קובץ:Drew Tal 1.jpg|טל מציג את עבודתו "תוהה במדבר" במוזיאון "רזאן האס" באיסטנבול עבור הביאנלה של איסטנבול
קובץ:Drew Tal 3.jpg|טל מציג את עבודתו "פייסבוק הטאו" בכנס "גלובל שופ 2016" בלאס וגאס
קובץ:Drew Tal 4.jpg|טל מציג את עבודתו "דממה" בכנס "גלובל שופ 2016" בלאס וגאס
</gallery>

== קישורים חיצוניים ==

* 

== הערות שוליים ==

קטגוריה:ניו יורק: אישים
קטגוריה:צלמים ישראלים
קטגוריה:אמנים ישראלים
קטגוריה:אמנים ישראלים הידועים בכינוי אמנותי
קטגוריה:מהגרים מישראל לארצות הברית
קטגוריה:משפחת טולדנו
קטגוריה:בוגרי בית ספר גאולה (חיפה)
קטגוריה:בוגרי בסמ"ת
קטגוריה:ישראלים שנולדו ב-1957
Under Control

Under Control (בעברית: תחת שליטה) הוא שיר של הזמר, הדי ג'יי והמפיק המוזיקלי הסקוטי קלווין האריס והדי ג'יי השוודי אלסו, בהשתתפות צמד הרטס. השיר פורסם ב-7 באוקטובר 2013 בתור הסינגל הראשון מתוך אלבום האולפן השביעי של האריס, Motion וכסינגל השני מתוך אלבום האולפן הראשון של אלסו, Forever.

"Under Control" כבש את המקום הראשון במצעד הסינגלים הבריטי בזמן שבשבועו הראשון נמכרו 74,704 עותקים, והפך לשיר החמישי של האריס שהגיע לראש המצעד, והראשון של אלסו והרטס.

== רקע ==
"Under Control" בוצע בבכורה ב-2 באוגוסט 2013, במהלך הופעה באושאיה, איביזה, אשר שודרה ב-BBC רדיו 1. האריס ביצע את השיר בסוף הסט שלו בפסטיבל V ב-20 באוגוסט. ב-18 בספטמבר, האריס פרסם תצוגה מקדימה של השיר ב-SoundCloud. עטיפת הסינגל נחשפה בדף הטוויטר של אלסו ב-4 באוקטובר.

== רשימת רצועות ==

==מיקומי שיא==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref></ref>
|פלטינה 2×
|140,000
|}

== קישורים חיצוניים ==

== הערות שוליים ==

קטגוריה:שירי קלווין האריס
קטגוריה:שירי אלסו
קטגוריה:שירים באנגלית
קטגוריה:שירים שנכתבו על ידי אלסו
קטגוריה:שירים שנכתבו על ידי קלווין האריס
קטגוריה:וידאו קליפים שבוימו על ידי אמיל נאוה
קטגוריה:בלדות סינת'-פופ
קטגוריה:סינגלים שהגיעו למקום הראשון במצעד הסינגלים הבריטי
קטגוריה:שירי פלטינה כפולה באוסטרליה
קטגוריה:סינגלים בהוצאת קולומביה רקורדס
יחסי סין – קוריאה הצפונית

יחסי סין–קוריאה הצפונית הם היחסים בין הרפובליקה העממית של סין לבין קוריאה הצפונית.

שתי המדינות מקיימות יחסים דיפלומטים מלאים, כאשר לסין יש שגרירות רשמית בפיונגיאנג ולקוריאה הצפונית ישנה שגרירות רשמית בבייג'ינג.

סין וקוריאה הצפונית נהנו בעבר מקשרים דיפלומטיים הדוקים, אך במשך השנים היחסים ביניהם ירדו במידה ניכרת בעקבות דאגה הולכת וגוברת של סין מתוכנית הגרעין של קוריאה הצפונית.

==היסטוריה==
===עד מלחמת קוריאה===
ב-6 באוקטובר 1949 החליפו המדינות הכרה דיפלומטית.

במאי 1950 ביקר קים איל-סונג בחשאי בבייג'ינג במטרה להפיץ להנהגה הסינית את תוכנית הלוחמה שלו.

בעקבות חציית קו הרוחב 38, על ידי כוחות האומות המאוחדות בעת מלחמת קוריאה, באוקטובר 1950, נכנסה סין למלחמה בתמיכתה בקוריאה הצפונית. בנוסף להתערבותה הצבאית של סין במלחמת קוריאה, קיבלה סין גם פליטים וסטודנטים מקוריאה הצפונית בעת המלחמה וסיפקה סיוע כלכלי לקוריאה הצפונית.

בעקבות חתימת הסכם שביתת הנשק במלחמת קוריאה ב-1953, סין ביחד עם חברות הגוש המזרחי בראשות ברית המועצות סיפקה סיוע כלכלי נרחב לקוריאה הצפונית על מנת לתמוך בשיקומה ובפיתוחה הכלכלי.

===שנות השישים===
שנות השישים של המאה העשרים התאפיינו בעיקר בהרעה ביחסי סין וקוריאה הצפונית, בעיקר עקב ביקורת מצד צפון קריאה על המהפכה התרבותית בסין, כאשר סין תיארה את קוריאה הצפונית כ"רוויזיוניסטית".

===הסכם שיתוף הפעולה בין סין לקוריאה הצפונית===
ב-1961 חתמו שתי המדינות על "הסכם הידידות הסינית" לשיתוף פעולה בין סין לקוריאה הצפונית, אשר תוקפו פג בשנת 2021.

במסגרת ההסכם התחייבה סין להגיש מיד סיוע צבאי לקוריאה הצפונית במסגרת כל התקפה חיצונית עליה.

===אחרי המלחמה הקרה===
ב-1 בינואר 2009 הכריזו שתי המדינות על שנת 2009, כעל "שנת הידידות בין סין לקוריאה הצפונית", לציון 60 שנות יחסים דיפלומטיים בין שתי המדינות.

ב-5 במאי 2013 תפסה קוריאה הצפונית סירת דיג סינית ועליה 16 אנשי צוות. על מנת להחזיר את הסירה ואת אנשי הצוות עמה לסין, דרשה קוריאה הצפונית 600 אלף יואן.

לפי מאמר בניו יורק טיימס, היחסים בדצמבר 2014, הגיעו לנקודה נמוכה ביותר.

בשנת 2018 נשיא סין שי ג'ינפינג פגש את מנהיג קוריאה הצפונית במרץ ושנית במאי - שני הביקורים נערכו בסין.

סין היא בפועל שותפת המסחר היחידה של קוריאה הצפונית, כאשר כ-90% מהיבוא ו-86% מהיצוא של קוריאה הצפונית הם מסין.

ביולי 2024 דיווח האתר "אינטליג'נס אונליין" כי רוסיה וקוריאה הצפונית הסכימו לאפשר לסין גישה ישירה לים יפן ולצפון האוקיינוס השקט, דרך נהר טומן.

==ראו גם==
* גשר הידידות הסינו-קוריאני

==קישורים חיצוניים==

==הערות שוליים==

*
קוריאה הצפונית
יחסי מין בחלל

היקום ]]
יחסי מין בחלל הם בעלי מאפיינים ייחודיים ומצריכים התמודדות עם אתגרים פיזיקליים, פיזיולוגים ופסיכולוגים אשר שונים מסביבת כדור הארץ. אף על פי שטיסות מאוישות לחלל מתקיימות זה מספר עשורים הרי שככל הידוע, נכון ל-2017, לא נוסו יחסי מין בחלל בקרב בני אדם. משימות ארוכות טווח בחלל בעתיד יצריכו פתרונות לאתגרים השונים.

== אתגרים פיזיקליים==
על פי החוק השלישי של ניוטון, גוף המפעיל כוח על גוף אחר, הגוף האחר יפעיל כוח השווה בעוצמתו אך מנוגד בכיוונו על הגוף הראשון. על כן, בני זוג המחוברים זה לזה יפעילו תנועות מנוגדות. שימוש בעצם שלישי יוכל לעזור להתמודד עם בעיה זו.

קשיים אחרים הם עצמים מרחפים בכיוון בני הזוג או תנועה יחסית לעצמים אחרים והתנגשות בהם.

== אתגרים פיזיולוגים ==
לתופעות הייחודיות לשהות בחלל - כגון שינוי בכבידה, קרינה, רעש, רעידות, בידוד, הפרעת קצב היממה ומתח נפשי - ישנה השפעה פיזיולוגית. ייתכן גם שתהיה להן השפעה על ההתעברות וההיריון.

החיים על פני כדור הארץ התפתחו תחת כוח כבידה של 1g. כוח כבידה אחר עשוי להשפיע על הפריה, הריון, לידה והתבגרות.

מחקרים על רביית יונקים בתנאי חוסר כבידה נערכו על חולדות והראו מספר השפעות פיזיולוגיות. החולדות חסרו יכולת לתקן את עצמם וסבלו משיעור הפריה נמוך. עד כה לא נערך מחקר לאורך כל מחזור החיים של יונקים.

== אתגרים פסיכולוגיים ==
כיום, שהות בחלל כרוכה בשהות במרחב מחיה מצומצם לאורך זמן ועל כן ליחסי מין עלולה להיות השפעה שלילית על פרטיותם של חברי הצוות ועל מערכות היחסים ביניהם.

== מיתוסים ==
בשנת 1989 פורסמה בקבוצת הדיון alt.sex מסמך מזויף בשם "מסמך 12-571-3570". במסמך תואר ניסוי במעבורת חלל במסגרת משימה STS-75 אשר מטרתו הייתה לבחון את יעילותן של תנוחות מין בחוסר כבידה. בניסוי נבדקו, לכאורה, עשר תנוחות, שש עשו שימוש בחגורה ובמנהרה מתנפחת והיתר נערכו בעמידה. על פי המסמך הניסוי תועד בווידאו בן עשר שעות.

משימת STS-75 האמיתית התרחשה בשנת 1996 וכל חברי הצוות בה היו גברים. בשל ההתייחסויות הרבות למסמך הוציאה נאס"א הודעה רשמית המסבירה כי מדובר באגדה אורבנית.

== קישורים חיצוניים ==
* 
* 
* 
* [http://www.space.gov.il/stars-out/130352 כל מה שרציתם לדעת על סקס בחלל ולא העזתם לשאול], אתר סוכנות החלל הישראלית, 24 במאי 2017

==הערות שוליים==

קטגוריה:בריאות ורפואה בחלל
קטגוריה:יחסי מין
קנו (מדינה)

קנו (באנגלית: Kano) היא אחת מ-36 המדינות המרכיבות את ניגריה, וממוקמת בצפון הארץ. קנו היא המדינה הגדולה ביותר מבחינת מספר תושביה. קנו נוסדה ב-27 במאי 1967. עד שנת 1991 קנו כללה גם את מדינת ג'יגווה אשר התפצלה ממנה בסופו של דבר. מלבד ג'יגווה היא גובלת במדינות קצינה, באוצ'י וקדונה. בירתה היא העיר קנו, שעל שמה נקראת המדינה. השפה הרשמית היא האוסה.

אחד המרכיבים החשובים של הכלכלה המקומית הוא החקלאות אשר נפוצה בפריפריה של קנו. הייצור החקלאי המקומי כולל אורז, תירס, דורה, לוביה ודוחן. ייצור זה מהווה מקור לאוכל עבור תושבי קנו, בעוד שהייצוא כולל אגוזים וכותנה. קנו היא יצרנית גדולה של שום, עורות, גומי ערבי, סויה, שומשום ופלפלת צ'ילי. הפעילות המסחרית הראשונה החלה בקנו במהלך המאה ה-16. בהמשך האזור הפך למרכז מסחרי חשוב באפריקה.

קנו היא המרכז התעשייתי הגדול ביותר בניגריה אחרי מדינת לאגוס והגדול ביותר בצפון הארץ. הייצור התעשייתי המקומי כולל טקסטיל, הנעלה, פלסטיק, קוסמטיקה וכו'.

==קישורים חיצוניים==

* 
* 

קטגוריה:ניגריה: מדינות
קטגוריה:מדינות וטריטוריות שהוקמו ב-1967
יקב אדיר

יקב אדיר הוא יקב בוטיק ישראלי הממוקם בפארק תעשיות רמת דלתון.

יינן היקב הוא אבי רוזנברג.

היין מיוצר על בסיס כרמים שנשתלו בשנות ה-80 ובשנות ה-90 של המאה ה-20 בגליל העליון, בגובה 870 מטר מעל פני הים.

== היסטוריה ==
היקב הוקם ב-2003 במושב כרם בן זמרה על ידי שתי משפחות, רוזנברג ואשכנזי, ממקימי היישוב.
משפחת אשכנזי עלתה מטורקיה ומשפחת רוזנברג הגיעה מרומניה, אחרי מלחמת העולם השנייה.

לפני פתיחת היקב נמכרו ענבי היין ליקבי רקנאטי ויקב ססלוב.
בשנותיו הראשונות מכר היקב אלפים בודדים של בקבוקים. פריצת הדרך הייתה ב-2008 כאשר זכה היקב במדליית זהב כפולה בתחרות "טרה וינו 2008" בו נבחר היין 'פלטו 2005' כיין הישראלי הטוב ביותר לשנת 2008 והיקב זכה לתואר "היקב הבוטיק הישראלי הקטן הטוב ביותר לשנת 2008".

נכון לשנת 2021 יקב אדיר מייצר כ-50 אלף בקבוקים בשנה.

ליקב מרכז מבקרים המאפשר טעימות יין. למשפחות גם מחלבת עזים בשם מחלבת אדיר.
מיתוג קודם של היקב


== קישורים חיצוניים ==
* 
* 
* 

== הערות שוליים ==

אדיר
קטגוריה:מועצה אזורית מרום הגליל
עונג שבת (אגודה)

עונג שבת היה יוזמה של חיים נחמן ביאליק למפגשים של הציבור ביישוב עם אנשי רוח, שנערכו מדי שבת בתל אביב, ובהם ניתנו הרצאות בקשת רחבה של תחומי דעת, בהם תנ"ך, תלמוד, היסטוריה, פילוסופיה, גאוגרפיה, בוטניקה ועוד. מפגשים אלה החלו בתחילת 1927 והמשיכו להתקיים עשרות שנים לאחר מותו של ביאליק. לאור הצלחת המפגשים בתל אביב נוסדו מפגשים דומים ברחבי ארץ ישראל וגם בקהילות יהודיות בתפוצות.

את המניע ליוזמה זו הציג הסופר הלל בבלי בדברים שאמר לו ביאליק:
:בלי שבת אנו אומה בזויה ושפלה, ואף לא אומה. יש לרומם את ערך השבת בתוכנו, כאן ובכל מקום, ובייחוד בעיני הדור הצעיר; ולא – נבול ניבול. לא תהיה לנו תקומה. ... יש בדעתי לעשות משהו – להקים חברה או מוסד לשם חיזוק השבת. כך נקרא למוסד 'חיזוק שבת' או 'עונג שבת'. יתכנסו אנשים ביום השבת, יתעסקו בצוותא בדברי תורה וחכמה, ולא ידירו גם הנאה מאכילה ושתייה, וממילא יתחזק כוח השבת בלבבם על ידי עונג שבת.

בדצמבר 1926 נוסדה אגודת "עונג שבת", וכעבור חודש, בשבת פרשת יתרו, חנך ביאליק את מפגשי "עונג שבת" בקונסרבטוריון שולמית. לאחר שהייתה אכסניה זו צרה מלהכיל את כל המבקשים להשתתף בה, עברו המפגשים לאולם של גימנסיה הרצליה, שבו היה מקום ל-500 איש. במאי 1929 נחנך אולם "אוהל שם", שבו 1,200 מקומות, כמשכנו הקבוע של מפעל "עונג שבת". גם אולם גדול זה לא הספיק לכל המבקשים להשתתף במפגשים אלה. 

ביאליק הנחה את המפגשים ונשא דברי סיכום בסוף כל הרצאה. מפעם לפעם אף הרצה בעצמו. עם המרצים במפגשי "עונג שבת" נמנו הרב פרופ' שמחה אסף, הסופר יהודה בורלא, פרופ' ש"ד גויטיין, ד"ר משה גליקסון, אפרים הראובני, ד"ר חיים הררי, פרופ' נפתלי הרץ טור-סיני (טורצ'ינר), יוסף מיוחס, פרופ' עקיבא ארנסט סימון, פרופ' גרשם שלום, פרופ' משה זילברג ועוד. קדמה להרצאות שירה בציבור בהנחיית מנשה רבינא, פורדהאוז בן ציסי ושלמה רביץ. 

לאור הצלחת המפגשים בתל אביב נוסדו מפגשים דומים ברחבי ארץ ישראל וגם בקהילות יהודיות בתפוצות.

בשנת 2015 עיריית תל אביב חידשה את עונג השבת והיא מקיימת מדי פעם אירועי תרבות ואירועים לילדים בחינם בשבת תחת השם "עונג שבת".

==קישורים חיצוניים==
* חיים נחמן ביאליק, [http://benyehuda.org/bialik/dvarim_shebeal_peh66.html על "אהל שם" ו"ענג שבת"], בהנחת אבן הפנה ל"אהל שם" בת"א, באייר תרפ"ח (בפרויקט בן-יהודה)
* 
* שמואל אבנרי, [https://www.facebook.com/pg/beitbialik/photos/?tab=album&album_id=1026753544005465 יום הולדת לציפור הנפש התרבותית של ביאליק], באתר פייסבוק
* 
* 
* [http://web.nli.org.il/sites/NLI/Hebrew/digitallibrary/pages/viewer.aspx?presentorid=NLI_EDU&DocID=NNL03_EDU700333859 מודעה המזמינה למפגש "עונג שבת" בכ"ט בתשרי תש"ו], באתר הספרייה הלאומית
* 
* א' ל' גרוסמאן, "עונג שבת בתל אביב", הדואר, ט' בניסן תרפ"ח; נכלל בספר: 

==הערות שוליים==

קטגוריה:חיים נחמן ביאליק
קטגוריה:שבת
קטגוריה:תל אביב-יפו: תרבות
קטגוריה:תל אביב לפני הקמת מדינת ישראל
קרחון אתבסקה

קרחון אתבסקה - מבט ממרכז המבקרים של שדה הקרח קולומביה.
קרחון אתבסקה (באנגלית: Athabasca Glacier) הוא קרחון המהווה את אחת משש ה"אצבעות" של שדה הקרח קולומביה. הקרחון ממוקם בהרי הרוקי הקנדיים, בפארק הלאומי ג'ספר, בפרובינציית אלברטה שבקנדה.

הקרחון נסוג בקצב של כ-5 מטרים בשנה; במהלך 125 השנים האחרונות הקרחון נסוג יותר מ-1.5 קילומטרים ואיבד מחצית מנפחו. בשל קלות הנגישות אליו, הקרחון הוא הקרחון הפופולרי ביותר בצפון אמריקה, וזאת מאחר שקצה הקרחון מצוי במרחק הליכה מהכביש המהיר אייספילדס.
אוטובוס השלג של קרחון אתבסקה
מרכז המבקרים של שדה הקרח (The Icefield Interpretive Centre), מצוי מעברו השני של הכביש המהיר, למול הקרחון. המרכז סגור במהלך החורף (אמצע אוקטובר עד אמצע אפריל). 

בחודשי הקיץ המרכז משמש כאכסניה, כאתר הסעדה, ובו ניתן לרכוש כרטיסים לסיור על הקרחון - סיור המבוצע באמצעות אוטובוסי שלג שתוכננו במיוחד למתלולים של הקרחון. 

אורכו של הקרחון כ-6 ק"מ, ושטחו כ-6 קמ"ר. עוביו של הקרחון נע בין 90 ל-300 מטרים. 

== ראו גם ==
* נהר אתבסקה
* מפל אתבסקה

==לקריאה נוספת==
* אומאני, סיימון ל. [https://pubs.usgs.gov/pp/p1386j/canadianrockies/canrock-lores.pdf#search='Hector%20Glacier%20Banff קרחוני קנדה], פרסומי ממשלת קנדה, עמ' 252.

== קישורים חיצוניים ==

* [https://web.archive.org/web/20060508082540/http://www.pc.gc.ca/pn-np/ab/jasper/visit/visit32_e.asp הקרחון באתר הפארקים של קנדה]

==הערות שוליים==

קטגוריה:הפארק הלאומי ג'ספר
אתבסקה
לאגוס (מדינה)

לאגוס (באנגלית: Lagos) המכונה גם מדינת לאגוס (על מנת להבדיל אותה מהעיר לאגוס) היא המדינה הקטנה בניגריה מבחינת שטח אשר ממוקמת בדרום-מערב המדינה. מדינת לאגוס היא המרכז הכלכלי החשוב של ניגריה, ובה נמצאת העיר לאגוס, אשר מהווה מטרופולין חשוב. אם לאגוס הייתה מדינה עצמאית, היא הייתה הכלכלה החמישית בגודלה באפריקה. ישנן מחלוקות בין הממשל הניגרי לבין הממשל המקומי לגבי מספר התושבים בלאגוס כפי שנמדד במפקד האוכלוסין ב-2006. המדינה גובלת במדינת אוגון ממזרח ומצפון, בבנין ממערב, ובאוקיינוס האטלנטי מדרום.

המדינה הוקמה ב-27 במאי 1967, כחלק משינוי החלוקה הפדרטיבית של ניגריה. עד להקמת המדינה, לאגוס נוהלה באופן ישיר על ידי הממשל הפדרלי. בתחילה לאגוס הייתה גם בירת המדינה וגם בירת ניגריה כולה. בשנת 1976 בירת מדינת לאגוס הועברה מלאגוס לאיקג'ה. בשנת 1991 אבוג'ה הפכה לבירתה הרשמית של ניגריה, ובכך החליפה את לאגוס. למרות כל אלה, העיר לאגוס נשארה המרכז הכלכלי החשוב ביותר והעיר המאוכלסת במדינת לאגוס ובניגריה כולה.

בשנת 2020 החל אכלוס מתחם "אקו אטלנטיק" שנבנה על חצי האי מיובש לחופי האויקאנוס.
==קישורים חיצוניים==

* 

קטגוריה:ניגריה: מדינות
קטגוריה:מדינות וטריטוריות שהוקמו ב-1967
Motion

Motion (בעברית: תנועה) הוא אלבום האולפן הרביעי של הדי ג'יי והמפיק הסקוטי קלווין האריס, אשר פורסם ב-31 באוגוסט 2014 דרך חברות התקליטים פליי איי רקורדס וקולומביה רקורדס.

האלבום קיבל תגובות מעורבות מהמבקרים. "Motion", בשבועו הראשון הגיע למקום השני במצעד האלבומים הבריטי עם 37,325 עותקים שנמכרו בשבוע הראשון. כמו כן, הגיע האלבום למקום החמישי במצעד בילבורד 200 בשבועו הראשון בארצות הברית, והפך לאלבום השני של האריס ברציפות שהגיע לראש המצעד של אלבומי המוזיקה האלקטרונית/דאנס. שלושת הסינגלים הראשונים, "Under Control", "Summer" ו-"Blame" עלו אל ראש טבלת מצעד הסינגלים הבריטי. שאר הסינגלים שפורסמו מתוך האלבום הם "Outside", "Open Wide" ו-"Pray to God".

== רקע והפקה ==
שם האלבום, עטיפתו, והתאריך הרשמי לפרסומו נחשפו ב-25 בספטמבר 2014. ב-5 באוקטובר, האריס הכריז בדף הטוויטר שלו על רשימת האמנים אשר שיתפו איתו פעולה בסינגלים, ביניהם אלי גולדינג, ביג שון, גוון סטפאני, ולהקת חיים.

== סינגלים ==
* "Under Control" - רצועה שיתופית עם הדי ג'יי השוודי אלסו והצמד הבריטי הרטס. יצא לאור ב-7 באוקטובר 2013 בתור הסינגל הראשון מתוך Motion. השיר הגיע לראש מצעד הסינגלים הבריטי כבר בשבועו הראשון, וכן נכנס אל תוך העשירייה הפותחת בפינלנד, אירלנד, נורווגיה ושוודיה.
*"Summer" - יצא לאור ב-14 במרץ 2014, כסינגל השני מתוך האלבום. השיר הגיע למקום הראשון בממלכה המאוחדת ובאירלנד ונכנס לחמשת המקומות הראשונים במדינות רבות, ביניהן אוסטרליה, קנדה, גרמניה, נורווגיה ושוודיה. הוא אף הפך לשיר אשר דורג במקום הגבוה ביותר בבילבורד הוט 100 מתוך האלבום, בזאת שהגיע למקום השביעי.
* "Blame" - באירוח הזמר הבריטי ג'ון ניומן יצא לאור ב-7 בספטמבר 2014, כסינגל השלישי באלבום. השיר זכה להצלחה בינלאומית והגיע לראש המצעדים בפינלנד, נורווגיה, ושוודיה, ועמד בשיאו במקום ה-19 בבילבורד הוט 100.
* "Outside" - יצא לאור ב-20 באוקטובר 2014, כסינגל הרביעי מתוך האלבום, בהשתתפות הזמרת הבריטית אלי גולדינג. הסינגל הגיע למקום השישי במצעד הסינגלים הבריטי, למקום הראשון בגרמניה ופינלנד, לחמשת המקומות העליונים באירלנד, נורווגיה, שוודיה, לעשירייה הפותחת באוסטרליה וניו זילנד, ולשלושים המקומות הראשונים בארצות הברית.
* "Open Wide" - אשר משתתף בו הראפר ביג שון, יצא לאור במקור כסינגל שיווקי מתוך האלבום ב-27 באוקטובר 2014. השיר הגיע למקום ה-23 במצעד הסינגלים הבריטי, ופורסם כסינגל החמישי מתוך האלבום.
* "Pray to God" - בהשתתפות הלהקה האמריקאית חיים, יצא לאור ב-2 בפברואר 2015, בתור הסינגל השישי והאחרון מתוך האלבום. השיר הגיע למקום העשירי במצעד הסינגלים האוסטרלי וכן למקום ה-35 במצעד הסינגלים הבריטי.

=== סינגלים שיווקיים ===
* "Slow Acid" - יצא לאור כסינגל השיווקי הראשון מתוך האלבום ב-15 באוקטובר 2014. השיר הגיע למקום ה-86 במצעד הסינגלים הבריטי.
* "Burnin'" - יצא לאור בתור הסינגל השיווקי השני מתוך האלבום בהשתתפות התקליטן R3hab, ב-29 באוקטובר 2014 דרך Beatport.
* "Overdrive" - בשיתוף פעולה עם הדי ג'יי ההולנדי אומט אוזקאן, יצא לאור כסינגל השיווקי השלישי מתוך האלבום ב-22 בדצמבר 2014 דרך Beatport.

== רשימת רצועות ==
 

==מיקומי שיא==

==קישורים חיצוניים==

קטגוריה:אלבומי קלווין האריס
קטגוריה:אלבומים שהופקו על ידי קלווין האריס
קטגוריה:אלבומי פלטינה באוסטרליה
קטגוריה:אלבומי יהלום בברזיל
קטגוריה:אלבומי חברת קולומביה רקורדס
מפל טאקאקו

מפל טאקאקו (באנגלית: Takakkaw Fall) הוא מפל מים בהרי הרוקי הקנדיים, בשטח הפארק הלאומי יוהו, בסמוך לעיירה פילד שבפרובינציית קולומביה הבריטית בקנדה.

גובהו של המפל, מהנקודה הגבוהה ביותר שלו ועד בסיסו - 302 מטרים. למפל ארבע מדרגות. שתי המדרגות העליונות קצרות, ולא ניתן לראותן מבסיסו. גובהה של המדרגה העיקרית - 260 מטרים.

מקורם של מי המפל בקרחון דיילי וקרחון ניילס - שניהם בשדה הקרח ואפטה (עיקר המים מקורו בקרחון דיילי). הנחלים זורמים בכל ימות השנה, אולם בחורף, בשל הטמפרטורות הנמוכות, השלג והקיפאון, הזרימה פוחתת משמעותית עד האביב, עת השלגים נמסים. הזרימה החזקה ביותר במפל היא בין החודשים יולי - ספטמבר, בעיקר בשעות הצהריים ואחר הצהריים.

המפל ייחודי במרחק שבו המים ניתזים מקיר הסלע שמאחורי המפל. נפילת המדרגה השנייה של המפל (שגובהה 30 מטרים) על זיז סלע יוצרת מתז זה, שלעיתים מגיע למרחק של 45 מטרים מקיר הסלע.

==מקור שמו של המפל==
שם המפל - טאקאקו - מקורו בשפת הקרי, ומשמעות השם "זה מדהים". 
<gallery>
TakakkawFalls2 edit.jpg|קשת הנוצרת בנתזי מפל טאקאקו.
By ovedc -Takakkaw Falls - 04.jpg|מראה המפל באוגוסט 2017
By ovedc -Takakkaw Falls - 13.jpg|ערפל הנוצר מנתזי המפל
Daly Glacier and Takakkaw Falls.jpg|מראה קרחון דיילי ומפל טאקאקו הזורם ממנו, 16 ביולי 2005
</gallery>

== קישורים חיצוניים ==

* 
* [http://www.waterfallswest.com/waterfall.php?id=106 מפלי טאקאקו, באתר מפלי קולומביה הבריטית]
* 

==הערות שוליים==

טאקאקו
טאקאקו
Reaper

Reaper (בעברית: קוֹצֵר) הוא סינגל שיווקי שהוקלט על ידי הזמרת האוסטרלית סיה. הסינגל יצא לאור ב-6 בינואר 2016, תחת חסותה של חברת התקליטים אינרציה רקורדס, כסינגל השיווקי השני מתוך אלבומה השביעי, This Is Acting.

== רקע וכתיבה ==
את השיר כתבו סיה, קניה וסט, נח גולדשטיין ואחרים, והוא הופק על ידי וסט, גולדשטיין, ג'סי שטקין ואחרים. במקור תכננה סיה לתת לריהאנה את השיר, אך היא סירבה לקבלו ובחרה לתת לסיה להקליט אותו. השיר תוכנן להיכנס לאלבומה השמיני של ריהאנה, Anti.

לבסוף, בתחילת 2016 החליטה סיה שהיא תקליט בעצמה את השיר, והוא יצא כסינגל השיווקי השני מן האלבום. בנוסף, החליטה סיה כי לשיר לא יצולם ווידאו קליפ ולכן העלתה לערוץ ה-Vevo שלה תמונה שתאפשר למעריציה לשמוע את השיר.

== הופעות ==
סיה הופיעה עם השיר בכל אחד מן המופעים שקיימה בסיבוב ההופעות הראשון שלה, "Nostalgic for the Present Tour". בנוסף, הופיעה סיה עם השיר ב-"GMA", שם ביצעה אותו בשידור חי לעיניי כל הצופים.

== מיקומי שיא ==
השיר הצליח להיכנס למצעדים רבים ברחבי העולם, ובשיאו הצליח להגיע למקום ה-1 במצעד שירי ה-R&B שבשוודיה. 

== קישורים חיצוניים ==

== הערות שוליים ==

קטגוריה:שירי סיה
קטגוריה:שירים באנגלית
קטגוריה:שירים שנכתבו על ידי סיה
קטגוריה:שירים שנכתבו על ידי קניה וסט
קטגוריה:שירים שהופקו על ידי ג'סי שטקין
קטגוריה:שירים שהופקו על ידי קניה וסט
אלדן ארנרייך

אלדן קיילב ארנרייך (באנגלית: Alden Caleb Ehrenreich; נולד ב-22 בנובמבר 1989) הוא שחקן קולנוע וטלוויזיה יהודי-אמריקאי.

==ביוגרפיה==
ארנרייך נולד בלוס אנג'לס, קליפורניה שבארצות הברית למשפחה יהודית-רקונסטרוקציוניסטית. הוריו הם שרי (לבית ניומן), מעצבת פנים ומארק ארנרייך, רואה חשבון. שמו הפרטי נקרא על-שם הבמאי פיל אלדן רובינסון. אביו החורג, הארי ארונוביץ, הוא אורתודנט.

למד משחק באוניברסיטת ניו יורק.

סרטון קומי שיצר והוצג באירוע בת מצווה שבו נכח הבמאי סטיבן ספילברג, הפנה אליו את תשומת לבו של הבמאי שקישר בינו ובין אולפני דרימוורקס.

== קריירה ==
בשנת 2009 ביצע את הופעת הבכורה הקולנועית שלו בסרטו של הבמאי פרנסיס פורד קופולה "טטרו", בתפקיד בני, אחיו הצעיר של טטרו (וינסנט גאלו).

ב-2018 כיכב בסרט "סולו: סיפור מלחמת הכוכבים" שעוקב אחר דמותו הנודעת של הגיבור האן סולו מהיקום הקולנועי של "מלחמת הכוכבים".

==פילמוגרפיה==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2009
|טטרו
|בני טטרוצ'יני
|
|-
|2010
|אי שם
|שחקן במסיבה
|ללא קרדיט
|-
|2011
|טוויקסט
|פמינגו
|
|-
| rowspan="3" |2013
|יצורים יפהפיים
|איתן וייט
|
|-
|סטוקר
|וויפ טיילור
|
|-
|יסמין הכחולה
|דני
|
|-
|2015
|Running Wild
|אלי
|
|-
| rowspan="2" |2016
|יחי הקיסר!
|הובי דויל
|
|-
|יוצא מן הכלל
|פרנק פורבס
|
|-
|2017
|הציפורים הצהובות
|ג'ון בארטל
|
|-
|2018
|סולו: סיפור מלחמת הכוכבים
|האן סולו
|
|-
| rowspan="4" |2023
|משחק הוגן
|לוק אדמונדס
|
|-
|חומר דוב
|אדי
|
|-
|אופנהיימר
|עובד בסנאט
|
|-
|hadow Brother Sunday
|קול
|סרט קצר; גם במאי ותסריטאי
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2005
|על טבעי
|בן קולינס
|פרק: "Wendigo"
|-
|2006
|CSI
|סוון
|פרק: "Built to Kill, Part 2"
|-
|2020
|עולם חדש
|ג'ון הפראי
|תפקיד ראשי; 9 פרקים
|-
|2025
|איירון הארט
|ג'ו מק'גיליקודי
|מיני-סדרה עתידית של דיסני+
|}

== קישורים חיצוניים ==

* 

== הערות שוליים ==

קטגוריה:שחקני קולנוע וטלוויזיה יהודים אמריקאים
קטגוריה:שחקנים ילדים אמריקאים
קטגוריה:בוגרי בית הספר לאמנויות על שם טיש באוניברסיטת ניו יורק
קטגוריה:אמריקאים ממוצא רוסי-יהודי
קטגוריה:אמריקאים ממוצא פולני-יהודי
קטגוריה:אמריקאים ממוצא יהודי-הונגרי
קטגוריה:אמריקאים ממוצא יהודי-אוסטרי
קטגוריה:אמריקאים שנולדו ב-1989
קטגוריה:מלחמת הכוכבים: שחקנים
Eye of the Needle

Eye of the Needle (בעברית: עין המחט) הוא סינגל שיווקי שהוקלט על ידי הזמרת האוסטרלית סיה.<ref></ref> השיר יצא לאור ב-3 ביוני 2014, על ידי חברות התקליטים אינרציה רקורדס, RCA רקורדס ומאנקי פאזל, כסינגל השיווקי הראשון והיחיד מתוך אלבומה השביעי, .<ref></ref>

עם יציאתו נכנס השיר אל המקום השלושים ושש במצעד המוזיקה האוסטרלי.<ref></ref>

== רקע וכתיבה ==
את השיר כתבו סיה וכריסטופר ברייד והוא הופק על ידי גרג קורסטין, שהפיק לסיה שירים רבים מן האלבום ואת האלבום עצמו גם כן. סיה החליטה כי השיר יהיה כסינגל השיווקי הראשון והיחיד מתוך האלבום ובנוסף, החליטה לצלם לו וידאו קליפ נלווה שיעזור בקידום העולמי שלו.<ref name=":0"></ref>

את הקליפ פרסמה סיה כמה ימים לאחר שהכריזה על השיר כסינגל שיווקי רשמי מתוך האלבום.<ref name=":0" />

== וידאו קליפ ==
הווידאו קליפ הנלווה שיצא לשיר על ידי כמה אנשים מציג בתוכו רקדנית עם שמלה שחורה שמשתרעת על כל רצפת החדר שבה היא נמצאת, כשבין לבין ניתן לראות גבר מתופף על תופים. הקליפ הפך במהרה לוויראלי, ומונה הצפיות שלו נכון לאוקטובר 2021, עומד על למעלה מ-46 מיליון צפיות.

בספוטיפיי צבר השיר למעלה מ-50 מיליון השמעות.<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
|-
!אוסטרליה
| rowspan="8" |3 ביוני 2014
| rowspan="8" |הורדה דיגיטלית
|אינרציה
|-
!בלגיה
| rowspan="7" |מאנקי פאזל, RCA רקורדס

|-
!פינלנד
|-
!גרמניה
|-
!פורטוגל
|-
!ספרד
|-
!שוודיה
|-
!שווייץ
|}

== קישורים חיצוניים ==

== הערות שוליים ==

קטגוריה:שירי 2014
קטגוריה:שירי סיה
קטגוריה:שירים באנגלית
קטגוריה:שירים שנכתבו על ידי סיה
קטגוריה:שירים שהופקו על ידי גרג קורסטין
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת RCA רקורדס
Flashback (שיר)

Flashback (בעברית: פלאשבק) הוא שיר של הדי ג'יי והמפיק הסקוטי קלווין האריס מתוך אלבום האולפן השני שלו, Ready for the Weekend. השיר פורסם בבריטניה ב-2 בנובמבר 2009, ומשתתפת בו הזמרת הירדנית איה מראר. בהמשך עבדו שוב ביחד האריס ומראר על הסינגל "Thinking About You" שפורסם בשנת 2013.

== רקע ושחרור ==
"Flashback" פורסם בתור הסינגל השלישי מתוך האלבום ב-2 בנובמבר 2009. כדי לקדם את הרצועה, קלווין היה במקור אמור להופיע איתה בתוכנית הבוקר הבריטית GMTV, אולם התוכנית דחתה את הופעתו של קלווין, שכן הם חשבו שהשיר "דנסי מדי" עבור התוכנית

בשבוע שאחרי, ערוץ דיסני קידם את "Flashback" לאחר התוכנית האנה מונטנה. הוצגה תמונה של קלווין מרכיב משקפי שמש יהלום, ולצידה המילים "פלאשבק [קלווין האריס]".

== מיקומי שיא ==

== היסטוריית שחרור ==
{| class="wikitable" style="margin-bottom: 10px;"
! אזור
! תאריך
! פורמט
|-
|הממלכה המאוחדת
|2 בנובמבר 2009
|12, CD, הורדה דיגיטלית
|}

==קישורים חיצוניים==

קטגוריה:שירי 2009
קטגוריה:שירי קלווין האריס
קטגוריה:שירים באנגלית
קטגוריה:שירים שנכתבו על ידי קלווין האריס